খেৰণিঃ কৰ'না মহামাৰীৰ পিছত এইবাৰ ভূতৰ ওপৰত দানহ হৈ পৰিছে বানপানী। বিগত কিছুদিন ধৰি অব্যাহত থকা নেৰা-নেপেৰা বৰষুণৰ ফলত কপিলী নৈৰ বাঢ়নী পানীয়ে বুৰাই পেলাইছে পশ্চিম কাৰ্বি আংলঙৰ বহু অঞ্চল।
বোকাজানঃ চীনৰ পিছতে বিশ্বৰ বিভিন্ন প্রান্তত ত্রাসৰ সৃষ্টি কৰা কৰ'না ভাইৰাছে পৰৱৰ্তী সময়ত ভাৰতৰ বিভিন্ন ৰাজ্যত মহামাৰীৰ ৰূপ ধাৰণ কৰাৰ সমান্তৰালকৈ এই ভাইৰাছৰ গ্ৰাসত বৰ্তমান কঁপিছে অসম। পাহাৰীয়া জিলা কাৰ্বি আংলঙৰ বোকাজান মহকুমাত আজি পুনৰ নতুনকৈ আৰু দুজন ক'ভিড-১৯ত আক্ৰান্ত ব্যক্তি চিনাক্ত হোৱাৰ লগে লগে মহকুমাটোত এই সংখ্যা ৪ জনলৈ বৃদ্ধি হয়।
আজি চিনাক্ত হোৱা ব্যক্তি দুজন হৈছে ক্ৰমে বোকাজান আৰক্ষী থানাৰ অন্তৰ্গত ঘৰিয়ালডুবি ন-কাটাৰ বাসিন্দা ভৰত মাহাতু (২৯) আৰু বালিপথাৰ নেপেৰপেত্তিৰ বাসিন্দা গিদিঅন ম'মিন (২৪)।
ডিব্ৰুগড়ঃ চুবুৰীয়া ৰাজ্য অৰুণাচল প্ৰদেশত যোৱা কেইবাদিন ধৰি অব্যাহত থকা নেৰানেপেৰা বৰষুণৰ ফলত জলমগ্ন হৈ পৰিছে ডিব্ৰু-ছৈখোৱা ৰাষ্ট্ৰীয় উদ্যানৰ বিস্তীৰ্ণ অঞ্চল। ফলত জৈৱ-বৈচিত্ৰ্যৰে ভৰপূৰ ৰাষ্ট্ৰীয় উদ্যানখনৰ জীৱকূলৰ মাজত সৃষ্টি হৈছে হাঁহাকাৰ পৰিৱেশৰ। নিৰাপদ স্থান বিচাৰি হাবাথুৰি খোৱা বন্য জীৱ-জন্তুক উদ্ধাৰৰ বাবে এই পৰ্যন্ত বনবিভাগে কোনো পদক্ষেপ গ্ৰহণ নকৰাৰো অভিযোগ উঠিছে।
মুম্বাইঃ কৰ'না ভাইৰাছৰ ফলত উদ্ভৱ হোৱা অৰ্থনৈতিক মন্দাৱস্থাৰ প্ৰভাৱ স্পষ্ট হৈ পৰিছে এপবেছড টেক্সি সংস্থাসমূহৰ ওপৰত। প্ৰায় দুমাহ ধৰি চলা লকডাউনৰ পৰিপ্ৰেক্ষিতত এপবেছড টেক্সিৰ চলাচল বন্ধ হৈ পৰাত এতিয়া মূৰে-কপালে হাত দিবলৈ বাধ্য হৈ পৰিছে ইয়াৰ সৈতে জড়িতসকল।
এইবোৰৰ মাজতে এপবেছড টেক্সিসেৱাক ভাৰতত জনপ্ৰিয় কৰি তোলা আগশাৰীৰ কোম্পানী উবেৰৰ ৬০০ পূৰ্ণকালীন কৰ্মচাৰীয়ে হেৰুৱাবলগীয়া হৈছে সংস্থাপন। প্ৰকাশিত বাতৰি অনুযায়ী উবেৰে ইতিমধ্যে এইসকল কৰ্মচাৰীক চাকৰিৰ পৰা উলিয়াই দিয়াৰ সকলো প্ৰক্ৰিয়া সম্পূৰ্ণ কৰিছে।
বোকাজানঃ কৰ'না মাহামাৰী ৰোধৰ বাবে সমগ্ৰ দেশতে অব্যাহত থকা লকডাউনৰ সময়ত ৰাজ্যৰ স্বাভাৱিক জনজীৱন স্তব্ধ হৈ পৰিছে। ইয়াৰ গইনা লৈ কাৰ্বিং আংলং জিলাৰ বোকাজান বিধানসভা সমষ্টিৰ স্থানীয় বিধায়কে সমষ্টিৰ উন্নয়নৰ দায়িত্বলৈ সম্পূৰ্ণৰূপে পিঠি দিয়াৰ অভিযোগ উত্থাপিত হৈছে।
খেৰণিঃ পশ্চিম কাৰ্বি আংলঙত পুনৰ বৃদ্ধি পাইছে ক'ভিড-১৯ পজিটিভৰ সংখ্যা। কিছুদিন পূৰ্বে পশ্চিম কাৰ্বি আংলঙৰ খেৰণিৰ জিৰিবাছা গাওঁৰ অজয় শিৱা (২২) আৰু ভীম ভদ্ৰ সিংহা (২২) নামৰ যুৱকদ্বয়ৰ দেহত ক'ভিড-১৯ পজিটিভ ধৰা পৰাৰ পাছত এইবাৰ পুনৰ দুই যুৱকৰ দেহত ধৰা পৰিছে ক'ভিড-১৯ পজিটিভ।
চাংসাৰিঃ হাজোৰ মনাহকুছিত এক হৃদয় বিদাৰক ঘটনাত মৃত্যুক সাৱটি ল'বলগীয়া হোৱা পাচলি ব্যৱসায় কৰি নিজৰ পৰিয়ালৰ পোহপাল দিয়া হাজোৰ তেতেলীয়াস্থিত সনাতন ডেকাৰ বাসভৱনত আজি সদৌ অসম উন্নয়ন পৰিষদৰ এটা সজাতী দল উপস্থিত হৈ পৰিয়ালবৰ্গলৈ গভীৰ সমবেদনা জ্ঞাপন কৰে। পৰিষদৰ সভাপতি মৌচুম কুমাৰ উজীৰে কষ্টৰে পৰিয়াল পোহপাল দিয়া খিলঞ্জীয়া এগৰাকী ব্যক্তিক এনেদৰে বৰ্বৰভাৱে হত্যা কৰা কাৰ্যক তীব্ৰ ভাষাৰে গৰিহণা দিয়ে।
বিশেষ প্ৰতিবেদনঃ কামৰূপ জিলাৰ বৰম্বৈ হাই মাদ্ৰাছাৰ ৫৪ বছৰীয়া শিক্ষক খবিৰুদ্দিন আহমেদ। সহকৰ্মী আব্দুল জলিলৰ বাইকত উঠি ২১ মে'ৰ দুপৰীয়া স্থানীয় বেংকলৈ গৈছিল মখনীয়াৰ এইগৰাকী শিক্ষক। বেংকলৈ গৈ থকা সময়তে মনাহকুছিত এজন চাইকেল আৰোহীৰ সৈতে দুৰ্ঘটনাত পতিত হয় জলিল আৰু খবিৰুদ্দিন। দুয়োজন এএছ ২৫পি ৪০৫০ নম্বৰৰ গ্লেমাৰ বাইকখনত গৈ থকা অৱস্থাতে মনাহকুছিৰ ওচৰত চাইকেল আৰোহী সনাতন ডেকাৰ সৈতে খুন্দা লাগে। এই মন্তব্য খবিৰুদ্দিনৰ পুত্ৰ জেহিৰুলৰ।
অনলাইন প্ৰতিবেদনঃ ভাৰতত ক্ৰমাৎ ক্ষিপ্ৰ গতিত বৃদ্ধি পাবলৈ লৈছে কৰ'না আক্ৰান্তৰ সংখ্যা। লকডাউন কিছু শিথিল কৰিলেও ৰাজহুৱা স্থানত বহু লোক একগোট হোৱাত জাৰি কৰা নিষেধাজ্ঞা অব্যাহত আছে। কিন্তু পেট্ৰ'ল পাম্পসমূহ খোলা আছে আৰু শেহতীয়াকৈ গৱেষণাত এনে কথা পোহৰলৈ আহিছে যে পেট্ৰ'ল পাম্পত ভাইৰাছ কেবাদিনো ধৰি সক্ৰিয় হৈ থাকে।
